Нашата мисия е да се обучават супер войници, които да пазят мира и спокойствието във виртуалният свят. Свят, в който хиляди ексепшъни и заблудени битове тормозят мирният потребител.

Нашата мисия е да спрем тези, които създадоха и продължават да създават злите ексепшъни. Тези, които объркват битовете на нашият свят.

Ние вече сме разкрили самоличността на злодеите отговорни за хаоса. А това са: Сир Шарп, лейди Джава , крал Ейчтиемел , дъщеря му принцеса Сиессеса (по известни като HTML и CSS ) и техния съюзник ДжокерСкрипт.

Това са личности със силни характери и големи възможнисти и целта ни не е тяхното унищожение, а проучването и разбирането им, за да може да ги убедим и спечелим и те да заработят в полза на обществото.

СуперУни разполага с три основни бази. Изключително се гордеем със супер модерната научна лаборатория „Въжуъл Студио“, където нашите учени разработиха най-силното ни оръжие „Дебъгер“.

По-долу ви представяме нашите противници. Хората безчинстващи из виртуалният свят.

**Сир Шарп**

Сър Шарп е английски граф, който е спечелил титлата си „сър“, докато се сражавал на страната на империята МайкроСорт. Но след непреодолими разминавания в идеите с императора Уили Гейтс, който никога не му позволил да стане open source, той решил да напусне и да заживее в Трансилвания, запазвайки титлите си. Той все още не е open source заради договорите за фирмена тайна и конфеденциалност, с които го държи Императора. Предполагаме, че това го е озлобило и превърнало в злодей.

Сир Шарп е много силен и влиятелен. Също така доста добре организиран и предвидим.

**Лейди Джава**

Красива застаряваща дама от страната на Оракула, където всички жители владеят определени магически сили. Най-силното оръжие на лейди Джава е нейният сорс. С него тя изпива акъла на хората (особено на млади програмисти). По този начин поддържа красотата си.

Навремето тя е помагала на всеки поискал помоща й. Но сега мисълта, че трябва да се пенсионира е изпълва с омраза към този свят.

**Крал Ейчтиемел и принцеса Сиессеса**

Крал HTML е владетел на кралството Web. Той е суров, скучен и леко грозноват човек, но затова пък има прекрасна дъщеря – принцеса CSS-a. И двамата на времето били добри и свестни хора докато не ги обладали силите на тъмната страна. Така наречения Deep Web.

**ДжокерСкрип**

ДжокерСкрипт, Джокера или ДжаваСкрипт – това са имена на един и същи човек. Той живие на север (отвъд Вала). Непредсказуем, неорганизиран, понякога и хаотичен и в същото време много силен и влиятелен. Може да бъде много убедителен и съблазнителен и заради това хората често използват услигите му.

Той е племенник на лейди Джава, но разликите между тях са повече, отколкото приликите.

Много често Джокерът е в съюз със скучният крал HTML и хубавата принцеса Сиесеса (позната само като CSS).

Ако искаме да се справим с Джокера и неговите съюзници HTML и CSS трябва да ги опознаем в детайли. За целта сме разработили оръжия като кораба Уебсторм и подводницата Съблайм.